SPRÁVA ZO ZAHRANIČNEJ PRACOVNEJ CESTY
č.       /2016
1.  Účastník ZPC:
Viera Petrášová, JUDr., Národný kontaktný bod, CVTI SR Lamačská cesta 8/A, 811 04 Bratislava, Národný kontaktný bod, AJ
2.  Zahraničná pracovná cesta:
Belgicko, Brusel, 20.1.-21.1.2016, European Economic and Social Committee, Treves Building, Room 7701, Rue de Treves 74, B-1040 Bruxelles, cestovné náklady hradené Európskou komisiou
Priebeh cesty: prekročenie slovensko- rakúskych hraníc 20.1.2016 o 14:30
	           prekročenie rakúsko- slovenských hraníc 21.1.2016 o 22:30
3.  Rámcový program pobytu:
21.1.2016 – Siedme zasadnutie programového výboru H2020 – Výskumné infraštruktúry a dvadsiate prvé zasadnutie výboru pre implementáciu nariadenia o právnom rámci Spoločenstva pre Konzorcium európskej výskumnej infraštruktúry (ERIC), Albert Borshette budova, Brusel, Belgicko
4.  Stručný priebeh rokovaní, resp.  študijného pobytu:
Agenda
21.1. – Siedme zasadnutie programového výboru H2020 – Výskumné infraštruktúry

1.	Welcome and introduction
Adoption of the draft agenda
Adoption of the draft minutes of the PC RI meeting of 25/06/2015	09:30	
2.	Information and discussion on WP 2016-2017 updates	09:40	
3.	Information on next Strategic Programming process and timeline	10:10	
4.	Information on the Interim evaluation of Horizon 2020	10:40	
5.	Information on the European Cloud Initiative and State of play of the High Level Group on European Open Science Cloud	11:10	
6.	Any other business	11.40	
7.	Close of meeting	12:00	

25.6. – Dvadsiate prvé zasadnutie výboru pre implementáciu Nariadenia o právnom rámci Spoločenstva pre Konzorcium Európskej výskumnej infraštruktúry (ERIC)

1.	Welcome and introduction
	13:30	
2.	Adoption of the draft agenda	13:35	
3.	Approval of the minutes of the last meeting (25 June 2015)	13:40	
4.	Report on the Status of Implementation of ERICs	13:45	
5.	Opinion of the Committee on ERIC application for EMSO	14:00	
6.	ERIC Step 1 Applications CESSDA and ECCSEL	14:30	
7.	Presentation of preparation for ERIC application: INFRAFRONTIER	14:45	
6.	Any Other Business – ERIC and Union Programs	15.00	
7.	Close of meeting	15:15	

21.1.2016 o 9:30 sa konalo siedme zasadnutie programového výboru H2020 – výskumné infraštruktúry. V úvode EK informovala o stretnutí pri príležitosti aktualizácie ESFRI road map dňa 10.3.2016 v priestoroch holandskej akadémie vied a konferencii k svetovým výskumným infraštruktúram, ktorá sa má konať v dňoch 3.-5.10.2016 v Juhoafrickej republike. 

K tzv. ,,jarnej“ zmene pracovného programu na roky 2016/2017, EK uviedla, že momentálne prebiehajú vnútro-pripomienkové konania, členovia programového výboru budú písomne vyzvaní k vysloveniu stanoviska v januári a februári 2016. Predpokladané zmeny budú prijaté v polovici marca. Zmeny sa budú týkať prevyšujúceho rozpočtu výzvy INFRADEV (podporujúcu výsledky ESFRI roadmap) a ich presun do výzvy INFRAIA – 1- 2016-2017 (podporujúcu začínajúce a pokročilé výskumné spoločenstvá). Výzva INFRADEV bude pozostávať z jedného podporného a koordinačného opatrenia, predstavujúceho príspevok vo výške 4 mil. EUR na účel právnej a finančnej dohody k založeniu infraštruktúry.

K pripravovaným výzvam na roky 2018/2019 a 2020, EK uviedla, že začínajú prebiehať konzultácie s účastníkmi projektov a mali by trvať do polovice roku 2016. Od druhého štvrťroku budú prebiehať konzultácie s členskými štátmi. Strategický programový dokument bude prijatý v treťom štvrťroku 2016 a pracovný program sa bude koncipovať vo štvrtom štvrťroku 2016. V prvom polroku 2017 budú prebiehať konzultácie na úrovni programového výboru. Pracovný program sa bude schvaľovať v poslednom štvrťroku 2017 a mal by zahrnúť aj priebežné hodnotenie Horizontu 2020. V roku 2018 sa plánuje prijatie finančného rozhodnutia pre roky 2019 a v roku 2019 finančné rozhodnutie pre rok 2020 (obidve v druhom štvrťroku).

21.1. 2016 o 13:30 sa konalo zasadnutie k právnej forme Konzorcium pre európske výskumné infraštruktúry (ERIC). V úvode zasadnutia sa zhrnul doterajší vývoj z oblasti ERIC. EK pripomenula, že podľa článku 10 nariadenia by mali byť stanovy ERICu zverejnené na internetovej stránke infraštruktúry. V prípade zmeny a doplnenia stanov ERIC, musia sa tieto vopred notifikovať EK a EK ich musí odsúhlasiť. Očakáva sa žiadosť od Lifewatch, v ktorom by malo byť zastúpené aj Slovensko. Španielsko uviedlo, že žiadosť je v konečnom znení, ministerstvo zahraničných vecí by ju malo postúpiť vo februári. EK informovala, že posúdenie žiadosti ERIC trvá od troch do šiestich mesiacov. 
EK pristúpila k prezentácii novej infraštruktúry EMSO, počas žiadosti bolo vedené Taliansko ako hosťujúci štát spolu s Gréckom a Francúzskom. Žiadosť bola prijatá 5. októbra 2015 a predpokladá sa, že rozhodnutie bude vydané v marci 2016. Nemecko vyjadrilo pochybnosti, pretože Nemecko je tam uvedené ako pozorovateľ, pričom sa nepodieľajú žiadnym spôsobom na EMSO a nesúhlasia so znením o DPH, pretože je v rozpore s názorom nemeckého ministerstva financií a Nemecko by nemohlo byť členským štátom. 
DPH – postavenie zastupujúcej organizácie, Nemecko a Fínsko nesúhlasia ak je v stanovách uvedené, že ERIC a jeho členovia sú oslobodení od DPH. Podľa ich názoru by sa malo vynechať znenie ,,jeho členovia“. EK sa vyjadrila tak, že po vnútro pripomienkovom konaní aj v rámci oddelenia pre posúdenie DPH takéto znenie bude odsúhlasené. Svoje rozhodnutie odôvodnila už zverejnenými usmerneniami k založeniu ERIC zverejnenom na odkaze: https://ec.europa.eu/research/infrastructures/pdf/eric_en.pdf#view=fit&pagemode=none
Najmä podľa článku 143 písm. g) a článku 151 ods. 1 písm. b) smernice 2006/112/ES, sa uvádza, že medzinárodná organizácia a jej členovia môžu byť oslobodení od DPH na území hostiteľského štátu a po dohode ostatných štátov. 
Nórsko uviedlo údaje k ECCSEL a CESSDA, s tým, že sa snažia získať čo najviac záväzných prehlásení o účasti a predpokladajú veľkú účasť. 
INFRAFRONTIER ERIC v súčasnosti funguje ako nemecká spoločnosť s ručením obmedzeným, pretože nemecké ministerstvo financií zatiaľ neuznáva členov ERIC ako oslobodených od DPH. Táto infraštruktúra pracuje s genetickým materiálom myší, v súčasnosti je tretia najväčšia na svete. Ide o distribuovaný druh infraštruktúry. Momentálne existuje skoro 180 užívateľov z celého sveta. Slovensko nie je navrhovaným členským štátom. Financujúcimi štátmi budú DE, FR, CZ, FI a GR. Sídlo bude mať v Mníchove, Nemecko. 
EU-OPENSCREEN Open Screening Platforms for Chemical Biology je infraštruktúra zameraná na chemickú biológiu, ktorá vyhľadáva a určuje biologické ciele chemickým pôsobením. Financujúcimi členmi budú CZ, DE, ES, FI, NO, PL. Hosťujúcim štátom je Nemecko a vymenovaná organizácia je nemecká organizácia FMP v Berlíne. Právo duševného vlastníctva je v tomto prípade vyriešené tak, že ak organizácia komerčne využíva vzorky a poskytne ich bezodplatne, ponecháva si PDV. Ak ide o akademický alebo výskumný projekt, vzorky a iné výsledky sa musia zdieľať bezodplatne v rámci členských štátov navrhovaného ERICu.
Na záver, EK informovala o stretnutí siete ERIC 8.-9. marca 2016 v Amsterdame, Holandsko. 
Ďalšie zasadnutia výboru budú v poobedňajších hodinách po zasadnutí výskumných infraštruktúr. 

5.  Odporúčané závery:
Priebežne informovať žiadateľov o zmenách a doplneniach v oblasti právnych a finančných otázok pre ERIC a aktualizácií výziev v oblasti ERI. Priebežne získavať podnety pre výzvy na roky 2018/2019.
6.   Prehľad prinesenej dokumentácie a miesto jej uloženia
Všetky prezentácie budú dostupné na špecializovanom webe CVTI SR a na požiadanie budú rozposlané žiadateľom.
7.   Osobitne vyhodnotený očakávaný prínos ZPC
Získané informácie budú použité pri konzultáciách s účastníkmi H2020 a zabezpečia úspešnú implementáciu projektov v oblasti výskumných infraštruktúr. 
8.    Spôsob zverejnenia výsledkov ZPC, prenos získaných informácií
Súhlasím zo zverejnením správy zo ZPC na webovej stránke.
Súhlasím so zverejnením správy na internete

Správu vypracoval: JUDr. Viera Petrášová		                  ......................................
Dátum: 25.01.2016
								
Správu schválil:  prof. RNDr. Ján TURŇA, CSc., generálny riaditeľ  ......................................